《秋兴》
宋代·宋祁

西颢肃凉氛，天宇正岑寂。
凄风条末吟，浩露林下滴。
寥寥燕辞楹，促促蛩在壁。
池潦湛寒绿，鳞云屯晚白，
齐纨不复御，桃笙已复易。
嗟哉无壮士，翻车忽西匿。
有客过我庐，问我何悽恻。
气索不能对，披襟长太息。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。